Solandra petrelo

La Solandra petrelo aŭ Solandera petrelo (Pterodroma solandri) estas birdospecio kiu nestumas en nestotruoj en ununura loko; nome izola Insulo de Lord Howe, je ĉirkaŭ 800 km el la Aŭstralia kontinento en la Tasmana Maro.

El proksimumaj proporcioj de kolombo (40 cm), tiu birdo estis iam nombra ankaŭ en Norfolkinsulo (Aŭstralio). Tamen, ties populacio estis forkonsumita de malsataj deportitoj senditaj al Norfolkinsulo por puno; kaj de tie alternativa nomo Providenca petrelo. Ĉiukaze ties nombroj estas ĉirkaŭ 100,000 en Insulo de Lord Howe. Gracia kaj lerta dumfluge, la Solandra petrelo havas mallertan kapablon surgrunde, kio faras ĝin vundebla al atakoj de predantoj.

Spite ties abundo nombra, la Solandra petrelo estas en danĝera situacio ĉar ties reproduktejoj estas limigitaj al du montopintoj de unu malgranda insuleto, kaj estas je granda risko de katastrofo. Tiele la specio estis klasita kiel vundebla. Ĉefaj kaŭzoj de morto estas predado fare de la endanĝerita Lordhova ralo kaj inundo de nestotruoj. Aliaj danĝeroj estas ratopredado kaj dronado en ilaro de multhokado. La nuna populacio estas ĉirkaŭkalkulata je 64,000.

La scienca nomo de tiu aŭstralazia specio kaj el tiu ankaŭ la komuna nomo estas honore al la sveda botanikisto Daniel Solander.

 Referencoj 

 Vidu ankaŭ 
 Lordhovaj subtropikaj arbaroj

 Eksteraj ligiloj 
 BirdLife Species Factsheet 

Kategorio:Petreloj
Kategorio:Procelarioformaj
Kategorio:Bestoj el la Aŭstralazia ekozono
Kategorio:Birdoj de Oceanio